

***ข่าวประชาสัมพันธ์***

**ไอคอนสยาม จัดงาน “ICONSIAM World of Gifts”**

**มหัศจรรย์เทศกาลของขวัญปีใหม่สุดยิ่งใหญ่**

**ไอคอนสยาม ชวนมอบความสุขส่งท้ายปีกับเทศกาลของขวัญปีใหม่ ในงาน “ICONSIAM World of Gifts” (ไอคอนสยาม เวิลด์ ออฟ กิฟส์)** เฉลิมฉลองเทศกาลแห่งความสุขสุดยิ่งใหญ่ กับอาณาจักรของขวัญ ส่งตรงจากทั่วทุกภาคในไทยและนานาชาติกว่า 1,000,000 ชิ้น เพื่อมอบเป็นของขวัญให้แก่คนพิเศษต้อนรับปีหนูทองที่กำลังจะมาถึง **พบกับสุดยอดของขวัญอัตลักษณ์ไทย 4 ภาคจากเมืองสุขสยาม ชั้น G**, **ของขวัญของชำร่วยคุณภาพดีจากสมาคมของขวัญของชำร่วยไทยและของตกแต่งบ้าน ที่เจริญนครฮอลล์ ชั้น M, ของขวัญจากแบรนด์ชั้นนำ ที่ธารา ฮอลล์ ชั้น M, กระเช้าของขวัญปีใหม่สไตล์ญี่ปุ่นจากสยาม ทาคาชิมายะ ชั้น UG ภายในห้างสยาม ทาคาชิมายะ, ของขวัญสุดครีเอทมีไอเดีย จากลอฟท์ ชั้น 3, รวมถึงกระเช้าของขวัญสุดพิเศษจากไอคอนคราฟต์ ชั้น 4 ตั้งแต่วันนี้ ถึง 5 มกราคม 2563 ณ ไอคอนสยาม** **ถนนเจริญนคร**

**นายสุพจน์ ชัยวัฒน์ศิริกุล** **กรรมการผู้จัดการ บริษัท ไอคอนสยาม จำกัด** กล่าวว่า “เพื่อมอบความสุขส่งท้ายปีให้แก่ลูกค้าคนพิเศษ ไอคอนสยามจึงจัดงาน **“ICONSIAM World of Gifts” (ไอคอนสยาม เวิลด์ ออฟ กิฟส์)** เพื่อเฉลิมฉลองเทศกาลแห่งความสุขส่งท้ายปี นำเสนอกระเช้าของขวัญเพื่อเป็นไอเดียส่งมอบความปรารถนาดีให้แก่คนพิเศษในช่วงเทศกาลคริสต์มาสและปีใหม่นี้ ท่ามกลางบรรยากาศแห่งความสุข กับพาเหรดขบวนกระเช้าของขวัญที่ครีเอทให้ได้เลือกซื้อกว่า 1,000 รูปแบบ รวมสินค้ากว่า 1,000,000 รายการ ครบครันจากทั่วทุกมุมโลก เพื่อตอบโจทย์ไลฟ์สไตล์ของลูกค้าในรูปแบบและราคาที่เหมาะสมกับทุกความต้องการซึ่งมีให้เลือกตั้งแต่กระเช้ามาตรฐานไปจนถึงกระเช้าพรีเมี่ยม นอกจากนี้ สำหรับลูกค้าที่ต้องการเลือกซื้อของขวัญ และนำไปตกแต่งกระเช้าของขวัญในสไตล์ของตนเองแบบไม่ซ้ำใคร ก็สามารถใช้บริการ Gift & Wrap ได้ รวมทั้งยังมีโปรโมชั่นส่วนลดพิเศษจากบัตรเครดิตชั้นนำและสิทธิประโยชน์มากมายให้ได้เลือกช้อปกันอีกด้วย”

ด้าน**นายจิรบูลย์ วิทยสิงห์ นายกสมาคมของขวัญของชำร่วยไทยและของตกแต่งบ้าน** กล่าวถึงการจัดงานร่วมกับไอคอนสยามครั้งนี้ว่า “**ทางสมาคมฯ มุ่งหาแนวทางส่งเสริมให้สามารถจำหน่ายสินค้าของขวัญให้แก่ลูกค้าได้ง่ายขึ้น จึงร่วมกับไอคอนสยาม จัดงาน “ICONSIAM World of Gifts”** คัดสรรสุดยอดผู้ประกอบการมาจำหน่ายของขวัญของฝากคุณภาพดีมาให้ทั้งลูกค้าชาวไทยและนักท่องเที่ยวต่างชาติได้เลือกซื้อกลับไปเป็นของขวัญในช่วงเทศกาลแห่งความสุขนี้ ในงานครั้งนี้ สมาคมฯ ได้ยกขบวนกระเช้าของขวัญที่สร้างสรรค์ให้ได้เลือกซื้อครบครันทุกประเภทผลิตภัณฑ์อาทิ ผลิตภัณฑ์เพื่อสุขภาพ, ผลิตภัณฑ์ดูแลผิว, ผลิตภัณฑ์สปา, ผลิตภัณฑ์เครื่องหนัง, ผลิตภัณฑ์โอท็อปจากทุกภาคทุกจังหวัดมารวมไว้ในที่เดียว เพื่อจะสามารถตอบโจทย์ไลฟ์สไตล์ของลูกค้าในรูปแบบและราคาที่เหมาะสมกับทุกความต้องการ โดยมีราคาเริ่มต้นตั้งแต่ หลักร้อย ไปจนถึงหลักหมื่น เพื่อกระตุ้นการจับจ่ายของผู้บริโภคให้ได้ต่อเนื่อง และสำหรับกระเช้ากลุ่มที่ได้รับความนิยมมากที่สุด ยังเป็นกระเช้าที่มีราคาอยู่ระหว่างราคา 1,000 - 4,000บาท ในส่วนของงบประมาณเฉลี่ยในการซื้อกระเช้าของขวัญอยู่ที่ 1,200 บาท/กระเช้า **ปัจจุบันสินค้ากลุ่มของขวัญ ของชำร่วย และของตกแต่งบ้าน มีมูลค่าตลาดอยู่ที่ 40,000 ล้านบาท โดยยอดขายส่วนใหญ่ยังเป็นผลิตภัณฑ์เพื่อสุขภาพ ในทุกหมวดหมู่ ตามด้วยของเครื่องใช้กระเป๋าเสื้อผ้าเครื่องประดับต่างๆ และกลุ่มผลิตภัณฑ์ไอที และอุปกรณ์ไฮเทคต่างๆ รวมถึงสินค้าหัตถกรรมจากโอท็อปในทุกหมวดหมู่”**

ร่วมส่งความสุขส่งท้ายปี ด้วยกระเช้าของขวัญที่คัดสรรอย่างดีที่สุด กับ**งาน “ICONSIAM World of Gifts” มหัศจรรย์เทศกาลของขวัญปีใหม่สุดยิ่งใหญ่ ตั้งแต่วันนี้ – 5 มกราคม 2563 ที่ ไอคอนสยาม ถนนเจริญนคร สอบถามเพิ่มเติม โทร. 1338 หรือ** [**www.iconsiam.com**](http://www.iconsiam.com)

สอบถามข้อมูลเพิ่มเติม ติดต่อ : ฝ่ายประชาสัมพันธ์ บริษัท ไอคอนสยาม จำกัด

คุณณัฐภรณ์ พึ่งศิลป์ (หญิง) 099-469-2414 email: [nattaporn.p@iconsiam.com](mailto:nattaporn.p@iconsiam.com)

คุณวิภาวรรณ สื่อสาร (เปิ้ล) 087-716-4822 email: [vipawan.s@iconsiam.com](mailto:vipawan.s@iconsiam.com)

คุณสิรีธร นิยมเสน (ก้อย) email: [sireetorn.n@supremo.co.th](mailto:sireetorn.n@supremo.co.th)